Prim hírek - Új panorámakép-készítő alkalmazás iPad-re
forrás: Prím Online, 2013. március 19. 13:31
Az egyik legnagyobb internetes, geohivatkozásos panorámafotó gyűjteménnyel rendelkező 360 Cities Panoramic World iPhone App alkalmazásának köszönhetően immár az iPad használók is elkészíthetik és megoszthatják saját panoráma képeiket. Emellett pedig a 360cities.net oldalon több százezer lenyűgöző 360 fokos panorámafotót nézegethetnek.
A panoráma-felvételek megoszthatóak a Facebookon, Twitteren, Foursquare-en és a 360citie es.net oldalon keresztül. Ez utóbbi oldal a világ legnagyobb és legdinamikusabban fejlődő panorámafotós közösségi oldala. Az alkalmazás mozgás-érzékeny nézettel is rendelkezik, ezért a felhasználó akár úgy is készíthet panorámaképet, hogy egyszerűen körbefordítja az iPad-et.
A most bemutatott Panoramic World iPad App a 360Cities által 2012 decemberében bemutatott iPhone alkalmazás iPadra optimalizált és továbbfejlesztett változata. Tavaly év vége óta az alkalmazást az iTunes App Store-on keresztül több mint 70 országban értékesítették.
Kulcsszavak:	iPad mobilalkalmazás 360Cities fotó